شەفەق نیوز/ زانایل ئاسەواری لە هۆڵەندا، پەرستگایگ رۆمانی لەبان سنوور ئەڵمانیا پەیا کردن، تەمەنی رەسێدە دوو هەزار ساڵ.
ئاژانس نیشتمانی روشنهۊری هۆڵەندا وت: پەترسگاگە لە مەوقەی دراوردن خەڕگ لە ئاوای Herven-emeling لە ناوچەی جیلدیلاند، نزیک سنوور ئەڵمانیا پەیا کرد، و ئەو ناوچە مەوقەی دروسکردن پەرستگاگە سنوور ئیمبراتۆریەت ڕۆمانی بویە، ک لەشانی خاڵیگ سنووری پەیا کریا، و توەنستن بینای دوو پەرستگا پەیا بکەن، ئەرا ماوەی ناوبەین سەدەی یەکەم وجوارەم زایینی چوودەو.
یەکەم پەرستگا قەواسەگەی قەرمیدە، وتابلۆی هونەری وە گەچ لەقەی دیوارەیلی کریاگس، ودویەمەگە بویچگترە.
وەگەرد ئەوەیش زانایل ئاسەواری پارچەیلیگ لە پەیکەر خودایی و پارچەیلیگ کڕ نویسان لەقەیان پەیا کردن، وهەمیش کڕەیلیگ ئەرا ئاگر قوربانیەیل پەیا کریا.
